Νηστίσιμη μους σοκολάτα με αβοκάντο και μέλι
Μια νηστίσιμη μους χωρίς αυγά και χωρίς θερμική επεξεργασία! Το μυστικό της είναι στο αβοκάντο, το οποίο αντικαθιστά με επιτυχία τα αυγά και την κρέμα γάλακτος.
4 μικρά ώριμα αβοκάντο, καθαρισμένα και κομμένα σε φέτες, 300 γρ. μέλι, προτιμότερο θυμαρίσιο, 50 γρ. κακάο σε σκόνη, 50 ml ελαιόλαδο, 2 κoυτ. σούπας εκχύλισμα βανίλιας (σε μπουκαλάκια σε μεγάλα σούπερ μάρκετ - προαιρετικά), 1/5 κουτ. γλυκού αλάτι, 1/4 κουτ. γλυκού κανέλα, σε σκόνη, φρούτα της αρεσκείας μας ή ξηροί καρποί, για το σερβίρισμα
Για να φτιάξουμε μους σοκολάτα με αβοκάντο και μέλι, αρχικά ρίχνουμε όλα τα υλικά στο μπλέντερ ή στο μούλτι (σε δόσεις) και τα χτυπάμε πολύ καλά μέχρι να σχηματιστεί μια λεία και αφράτη κρέμα.Αδειάζουμε την κρέμα σε ατομικά μπολ και καλύπτουμε με μεμβράνη. Αφήνουμε στο ψυγείο για περίπου 2 - 3 ώρες ή μέχρι να σφίξει.Σερβίρουμε τη μους σοκολάτα με αβοκάντο και μέλι με φρούτα της αρεσκείας μας ή με ξηρούς καρπούς.
Αβοκάντο,Κακάο,Μέλι